"ኣብ ልዕሊ ኣብያተ ክርስትያንን ምእመናንን ብዝወረደ ኣደራዕ ኣብ'ዚ ዓሊበ" እዚ በብእዋኑ ከም ውሕጅ ዝጓርት ዘሎ ዋሕዚ ስደት ኤርትራውያን መንእስያት፡ ዘይሓዊ ስንብራት ብምዃኑ፡ ከም መበገሲ ብርዓ ከም እትጥቀመሉ ድማ ተብርህ። ነዚ ድማ፤ ኣባናን ብኣናን ጥራይ እንተኾይኑ፤ ሰማዒ እዝኒ ስለዝውሕዶ፡ ንእስራኤላውያን ብቛንቁኦም መልእኽታ ከተሕልፍ ብምውሳን ኣብ'ዚ ቀረባ እዋናት፡ 'ናብራና ኣብ ምድረ-እስራኤል' እትብል ደርፊ ብቋንቋ እብራይስጢ ብምድላው ዓቢ ምርኢት ንእስራኤላውያን ኣቕሪባ። ኣርእስቲ እቲ ምርኢት 'እቲ ምድረበዳ፡ ታሪኽና ጥራይ ዘይኮነስ፡ ታሪኽ እስራኤላውያን እውን ኣዝዩ ይፈልጦ'ዩ' ዝብል ኮይኑ፡ "ምሒር ትጸልኡኒ ስደተኛ ብምዃነይ፡ ኩነታት ክቕየር እዩ ክምለስ'የ ዓደይ ኣብ ዘይጥዓመኒ ወትሩ ፍሽኽ ዝብል፡ ሎሚ ንግዚኡ ግን የብለይን ጽላል' ዝብል ትርጉም ትግርኛ ይርከቦ። ምንጪ ስእሊ, Senait "ምስቲ መሰልና ንምኽባር እንገብሮ ሰላማዊ ሰልፍታትን ኣኼባታትን ክንጥቀመላ እንኽእል፡ ብቐሊሉ ጸገማትና እንገልጸላን ኣውያትና እነስምዓላን ጌረ'የ ጽሒፈያ። ኣብ'ቲ ዘቕረብክዎ ምርኢት ድማ ልቢ ብዙሓት እስራኤላውያን ተተንኪፉ'ዩ። ስለ ዝኾነ ድማ ብውልቅን ብመርበብ ሓበሬታትን ብዙሕ ደገፍን ርእይቶን ይመጸኒ ኣሎ። ደጊመ ንጸገማትና ባዕልና ኣፍ እንተዘይኮይና ካልእ ድምጺ ክኾነና ኣይክእልን'ዩ" እዩ ለበዋ ሰናይት። እስራኤል ኣብ'ዚ እዋን እዚ፡ መሰል ስደተኛታት ዘይተኽብር ሃገር እያ ክብሉ ብዙሓት እዮም ዝነቕፍዋ። ስለዝኾነ ከኣ፡ ነቶም ኣብ ሃገራ ዝኣተው ኣፍሪቃውያን ስደተኛታት፡ ጊዚያዊ ፍቓድ፡ ግን ንስራሕ ዘይፈቅድ ወረቐት ብምሃብ ስለ እተእትዎም፡ ዕለታዊ ሂወቶም ኣብ ሸቐልቀልን ሰንፈላልን'ዩ ዝርከብ። ዓለም ንሓድሽ ዓመት ንምብዓል ብሓድሽ መንፈስን ፍስሃን ክሸባሸብ እንከሎ ስደተኛታት እስራኤል ግን 'እንታይ ሓድሽ ሕጊ ኮን ክወጽእ እዩ፤ ናበይ ኢና እንኣትዎ፤ ከመይ ኢና ክንከውን?'
